open-index/open-wikipedia-markdown huggingface dataset:
Reserviupseerikoulun esikunta- ja viestikomppania

**Reserviupseerikoulun esikunta- ja viestikomppania** on 1. tammikuuta 2015 voimaan tulleen organisaation mukaisen yksikköjaon mukainen Suomen puolustusvoimien perusyksikkö. Sen tehtävänä on kouluttaa reserviupseerikurssin aikana viestiasemalinjan, komentopaikkalinjan ja sotilaspoliisilinjan upseerioppilaat. Aikaisempina vuosikymmenenä ennen viestijoukkojen liittämistä esikunnan suojaksi sotilaspoliisikoulutus annettiin jalkaväessä.

Linjoilla annetaan johtamisen perusteet eri tehtäviin ja kaikkiin puolustushaaroihin sijoittuville viesti- ja sotilaspoliisiupseereille. Heidän tehtäviään ovat mm. komentopaikkojen perustaminen, viestiverkon rakentaminen ja ylläpitäminen sekä tärkeiden kohteiden suojaaminen. Yksikön vahvuus on yli 200 upseerioppilasta. 

Lokakuuhun 2014 saakka viestiaselajin opetus annettiin viestikomppaniassa. Viestikeskus M80:n mukaisesti 1980-luvulla ennen vuoden 1991 uudistusta viestikomppanian opetus jakautui kahtia: prikaatitason viestiminnan kouluttamiseen kolmelle joukkueelle ja pataljoonatason viestitoiminnan kouluttamiseen neljännelle joukkueelle. Neljännen joukkueen upseerioppilaat palvelivat upseerikokelaina reserviupseerikurssin jälkeen mm. kranaatinheitinkomppanioiden viestijoukkueissa. Ensimmäisen, toisen ja kolmannen joukkueen upseerioppilaat palvelivat upseerikokelaina mm. ilmavoimissa sekä 1., 2. ja 3. Erillisissä viestikomppanioissa, Keski-Suomen Viestipataljoonassa sekä Viestirykmentissä.

## Lähteet
Jonathan Tah

**Jonathan Glao Tah** (s. 11. helmikuuta 1996 Hampuri) on norsunluurannikkolaisia sukujuuria omaava saksalainen jalkapalloilija, joka edustaa Bundesliigassa pelaavaa Bayern Müncheniä. Oikeajalkainen Tah on pelipaikaltaan keskuspuolustaja.

## Ura
### Seurajoukkueura
Tah'n kasvattajaseura on Hamburger SV. Hän pelasi seuran kakkosjoukkueessa vuosina 2013–2014. Debyyttinsä seuran ykkösjoukkueessa Bundesliigassa Tah teki elokuussa 2014 Hertha BSC:iä vastaan. Hän pelasi kauden aikana Bundesliigassa 16 ottelua. Syyskuussa 2014 Tah siirtyi kauden mittaiselle lainalle 2. Bundesliigan Fortuna Düsseldorfiin, jossa hän oli kauden aikana kentällä 23 ottelussa.

Heinäkuussa 2015 Tah siirtyi Bundesliigan Bayer Leverkuseniin. Hän debytoi seuran paidassa 15. elokuuta 2015 TSG 1899 Hoffenheimia vastaan. Hän pelasi Leverkusenissa 10 kauden aikana yhteensä 291 bundesliigaottelua, joissa hän teki 15 ja syötti 11 maalia. Mestarien liigassa hän pelasi 32 ja Eurooppa-liigassa 45 ottelua. Vuonna 2024 hän voitti Leverkusenissa Saksan-mestaruuden, Saksan cupin ja DFL-Supercupin. 

Toukokuussa 2025 Tah siirtyi nelivuotisella sopimuksella Bayern Müncheniin.

### Maajoukkueura
Tah edusti Saksaa monissa nuorten maajoukkueissa. Vuosina 2014–2015 hän kuului Saksan alle 19-vuotiaiden maajoukkueeseen, jossa otteluita kertyi kuusi ja maaleja yksi. Hän pelasi kolme ottelua ikäluokan EM-kilpailuissa 2015. Vuonna 2015 hän debytoi alle 21-vuotiaiden maajoukkueessa. Hän pelasi kaikki viisi ottelua Saksan saavuttaessa hopeaa alle 21-vuotiaiden EM-kilpailuissa 2019.

Aikuisten tasolla Tah olisi voinut halutessaan edustaa joko Saksaa tai Norsunluurannikkoa. 26. maaliskuuta 2016 hän teki debyyttinsä Saksan maajoukkuessa Englantia vastaan. Kesäkuussa 2016 hänet nimettiin Euroopan-mestaruuskilpailujen joukkueeseen Antonio Rüdigerin tilalle. Hän ei kuitenkaan päässyt pelaamaan turnauksessa. EM-kilpailuissa 2024 Tah pelasi avauskokoonpanossa neljä ottelua ja oli voitokkaan neljännesvälierän pelikiellossa kahden aiemmissa otteluissa hankkimansa varoituksen seurauksena. Tah on pelannut elokuun puoleenväliin 2025 mennessä 37 maaottelua, joista yksi on ollut MM-karsintaottelu ja neljä EM-karsintaotteluja.

## Yksityiselämä
Hänen äitinsä on saksalainen ja isänsä on norsunluurannikkolainen.

## Lähteet
Det evangelisk-lutherske stift i Norge

**Det evangelisk-lutherske stift i Norge (DelsiN)** () on 2013 Kautokeinossa perustettu norjalainen hiippakunta. Hiippakuntaan kuuluu neljä seurakuntaa (), Balsfjordissa, Kautokeinossa, Tromssassa ja Trondheimissä. Hiippakunnan piispa on Thor Henrik With.

Det evangelisk-lutherske stift i Norge tekee läheistä yhteistyötä Suomen evankelisluterilaisen lähetyshiippakunnan ja Ruotsin Missionsprovinsenin kanssa. Hiippakuntien on määrä allekirjoittaa yhteistyösopimus.

## Lähteet
Ranskansininen

**Ranskansininen** (*Bleu de France*) on väri, joka on tyypillisesti edustanut Ranskaa. Sinistä on käytetty ranskalaisten monarkkien heraldiikassa vähintään 12. vuosisadalta asti, jolloin kuninkaiden kultainen lilja esitettiin ensi kerran sinisellä taustalla. Viime aikoina on käytetty kirkkaampaa versiota, joka perustuu tricolorin siniseen, erityisesti urheiluyhteyksissä. Ranskan kansallisjoukkueet käyttävät jokaisessa lajissa yleensä sinistä päävärinään.

Sininen on Ranskan kansallinen kilpaurheiluväri, minkä vuoksi moni ranskalainen moottoriurheiluryhmä on käyttänyt sitä, mukaan lukien Alpine, Amilcar, Ballot, Bugatti, Delage, Delahaye, Gordini, Ligier, Mathis, Matra, Panhard, Pescarolo Sport, Prost Grand Prix, Rondeau, Salmson, Talbot-Lago, Voisin. 

## Värikoordinaatit
Tässä ranskansinisen väripinnan (oheinen väriruutu) värikoordinaatteja (skaalalla 0-255): 
* **[[RGB]]**:
** R: 49
** G: 140
** B: 231
** (heksadesimaalimuodossa #318CE7)

## Bleu de France kaupallisena nimenä

Ranskansinisen mukaan on nimetty risteilyalus *[[MS Bleu de France]]*.

## Ranskansinisiä kilpa-autoja


Kuva:Bugatti Typ 35C Grand Prix Racer 1926.jpg|Bugatti Typ 35C Grand Prix Racer (1926)
Kuva:Delage D6.jpg|Delage D6
Kuva:Delahaye_135_MS,_Bj._1935-36_(1978-08),_D._v._d._Lof.jpg|Delahaye 135 MS (1935)
Kuva:Talbot-Lago T26 Grand Prix 1949 blue v TCE.jpg|Talbot-Lago T26 Grand Prix (1949)
Kuva:CD Panhard LM64 (1964).jpg|CD Panhard LM64 (1964)
Kuva:Matra MS10 2008 Goodwood.jpg|Matra MS10 (1968)
Kuva:Alpine Renault.jpg|Alpine A110
Kuva:Rondeau M382.jpg|Rondeau M382, joka voitti Le Mansin vuonna 1980
Kuva:Ligier JS11 2008 Goodwood.jpg|Ligier JS11-15 (1980)
Kuva:Alesi 2001.jpg|Prost AP04 F1 (2001)
Kuva:Pescarolo 16 Side.jpg|Pescarolo Sport 16 (2008)
Kuva:Peugeot_908_Nr1_Spa_2010.JPG|Peugeot 908 HDi FAP


## Lähteet
Morgam-Viibus

**Morgam-Viibus** tai **Morgam-Viipus** (, ) on tunturi Inarin Lapissa Lemmenjoen eteläpuolella Lemmenjoen kansallispuistossa. Sen korkeus on noin 600 metriä ja se on Viipustuntureista korkein. Lisäksi se on Lemmenjoen kansallispuiston sekä Inarin kunnan korkein kohta.

## Lähteet
Morganmaras

**Morganmaras** on tunturi Inarin Lapissa Lemmenjokeen kuuluvan Morgamjärven pohjoispuolella. Sen korkeus on 519 metriä. Se on yksi Maarestuntureista.

## Lähteet
Raúl Prebisch

**Raul Prebisch** (1901–1986) oli argentiinalainen taloustieteilijä. Vuodesta 1950 hän toimi Yhdistyneiden Kansakuntien eri tehtävissä, esimerkiksi YK:n kauppa- ja kehityskonferenssin Unctadin pääjohtajana.

Prebisch toimi taloustieteen professorina Buenos Airesin yliopistossa vuosina 1925–1948. Kyseisen kauden aikana hän toimi myös maan apulaisvaltiovarainministerinä ja Argentiinan Pankin pääjohtajana. Tutkijana Prebisch perehtyi erityisesti kehitysmaiden ongelmiin ja ehdotti niiden aseman parantamiseksi suojatulleja, talousavun lisäämistä ja kehitysmaiden viennin kasvattamista. Tätä Prebischin mallia pidetään edelleen käyttökelpoisena toimintatapana. Prebisch sai vuonna 1974 Intian valtion myöntämän Jawaharlal Nehru -palkinnon kansojen välisen ymmärtämyksen, hyvän tahdon ja ystävyyden edistämisestä.

## Lähteet
Morgam

**Morgam** tarkoittaa kahta tunturia Inarin Lapissa:

*Morgammâras, tunturi Lemmenjoen pohjoispuolella
*Morgam-Viibus, tunturi Lemmenjoen eteläpuolella
Suomi-Derby

**Suomi-Derby** oli Raviurheilijoiden Liiton (myöh. Suomen Hevosenomistajien Keskusliitto ry) perustama vuosina 1963–1975 (1982) järjestetty Suomen ensimmäinen ravihevosten ikäluokkakilpailu, joka oli tarkoitettu kolmivuotiaille lämminverisille ja nelivuotiaille suomenhevosille. 

Aluksi kilpailu järjestettiin Suurmestaruusravien yhteydessä vuoteen 1969 ja sen jälkeen omana kilpailunaan. Vuodesta 1976 kilpailun nimeksi muutettiin Nuorten Suurravit. Viimeisen kerran kilpailu ajettiin ravilakkovuonna 1982 Riihimäellä, ja tuolloin suomenhevosten lähtö meni peruutukseen, mahdollisesti Suikun ylivoiman ja vastaavan tyyppisen sh-sarjan Kristalliravien läheisyyden johdosta. Asiaan vaikutti myös ravipäivien viime hetken siirrot ja Hevosurheilu-lehden kilpailukutsujen taittovirheet. 

## Voittajat
### Suomenhevoset

### Lämminveriset

## Lähteet
*Suomi-Derby Sukuposti
* Mikkelin Raviradan käsiohjelmasta 1980 kunniataulukko
* Vanhat Hevosenomistaja -lehdet sekä Raviurheilijan Liiton ja sen seuraajan Suomen Hevosenomistajien Keskusliitto ry:n pöytäkirjat ja muistiot

### Viitteet
Morgenstern

**Morgenstern** on muun muassa seuraavien henkilöiden sukunimi:

* Christian Morgenstern (1871–1914), saksalainen runoilija
* Lina Morgenstern (1830–1909), saksalaisen naisliikkeen tienraivaajia
* Oskar Morgenstern (1902–1977), itävaltalainen taloustieteilijä
* Thomas Morgenstern (s. 1986), itävaltalainen mäkihyppääjä.
Luettelo YK:n pakkausnumeroista 0501–0600

Alla on esitetty YK:n asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **0501–0600**.

## YK-numerot 0501-0600

## Katso myös
*Luettelo YK:n pakkausnumeroista 0401–0500

## Aiheesta muualla
*ADR:n vaarallisten aineiden lista, viitattu 4.6.2015.
*YK:n vaarallisten aineiden lista vuodelta 2015, viitattu 4.6.2015.
*YK:n vaarallisten aineiden lista vuodelta 2013, viitattu 4.6.2015.

## Lähteet
Manuel Alejandro

**Manuel Alejandro** (s. 1933) on espanjalainen viihdemusiikin säveltäjä, joka on säveltänyt erityisesti rakkaudesta kertovia balladeja. Hän oli aktiivisimmillaan 1960-luvulta 1990-luvulle. Hän on työskennellyt esimerkiksi Luis Miguelin, Plácido Domingon, Julio Iglesiasin, Raphaelin, Hernaldo Zúñigan, José Josén, José Luis Rodriguezin, Emmanuelin, Enrique Guzmánin, Isabel Pantojan, Rocío Juradon, Rudy Marquezin ja Jeanetten kanssa.

Alejandro on säveltänyt yli 500 kappaletta. Hänen tunnetuimpiin sävellyksiin kuuluvat Julio Iglesiasin esittämät "Lo mejor de tu vida" ja "Un hombre solo"*.*

Alejandro sävelsi Espanjan vuosien 1966 ja 1967 euroviisuedustuskappaleet "Yo Soy Aquél" ja "Hablemos Del Amor" ja toimi vuonna 1967 myös Espanjan kapellimestarina kilpailussa. Molemmat kappaleet esitti Raphael.

## Lähteet
*Andtheconductoris.eu
Raubtier

**Raubtier** () on vuonna 2007 nimellä Hunter/Killer perustettu ruotsalainen industrial metal -yhtye. Yhtyeen nimi tulee Arnold Schwarzeneggerin elokuvasta Predator – saalistaja ().

## Diskografia
### Albumit

## Lähteet

## Aiheesta muualla
* Virallinen sivu 

__NOTOC__
Våganin kalliopiirrokset

**Våganin kalliopiirrokset** sijaitsevat Bodøssa Nordlandissa Norjassa. Kalliopiirroksista on selvästi näkyvissä enää yksi hirveä esittävä kuvio. Se ajoitetaan vuoteen 7500 eaa. eli Norjan jääkauden jälkeisen kivikauden alkupuolelle.

## Tutkimus
Piirrokset löysi koululainen Inger Anne Berthelsen Skeietistä.

## Ajoitus
Norjassa on nykyään suuri yksimielisyys siitä, että useimmat kalliopiirrokset tehtiin veden äärelle. Silloin olisi Våganin piirrokset tehty merenrantaan veden ollessa 52 metriä korkeammalla kuin nykyään. Meri on jääkauden jälkeisen maankohoamisen vuoksi laskenut saman verran. Kun maankohoamisen historia tunnetaan, voidaan esittää piirroksille ajoitus 8400 BP eli 7520−7480 eaa.. Ajoitusta tukee myös piirtotapa, jossa kallion pintaa hiotaan rikki. Se edelsi myöhempää tapaa, jossa pinta hakattiin rikki.

## Piirrosalue
### Piirroskentän sijainti
Piirrokset sijaitsevat silokalliolla, joka laskee länteen 25−30 asteen kulmassa. Piirroskenttä on luode-kaakko-suuntainen ja kooltaan 7,5x3 metriä. Vuorien rinteet laskevat alas etelään, jossa kulkee valtatie 80 Skjerstadvuonon rantaa pitkin. Kalliopiirros sijaitsee noin 200 metriä tieltä 52 metrin korkeudessa.

### Kalliopiirrokset
Piirroskentässä on ollut vähintään kolme kuviota, jotka on piirretty kallion pintaan hiomalla sen pinta rikki. Huomattavin kuvio on hirvi, joka katsoo oikealle kaakkoon. Hirven ääriviivat ovat selvästi näkyvissä ja lajin tunnusmerkki pehmeänä roikkuva turpa on piirretty huolellisesti näkyviin. Sen mitat ovat 3,15×1,95 metriä. Hirvi on sarveton, mutta sen korvat on piirretty selvästi näkyviin. Muista kuvioista erottuu vain katkelmia eikä niitä ole enää voitu dokumentoida yksikäsitteisesti.

Piirroskenttään on ilmestynyt moderneja piirroksia, jotka ovat turistien tai paikallisten sinne piirtämiä.

## Lähteet
* 
* Hesjedal, Anders:  Helleristninger som tegn og tekst - En analyse av veideristningene i Nordland og Troms (tutkielma,), 1994
### Viitteet

## Aiheesta muualla
* Hauge, Arild: HELLERISTNINGSGUIDE - BILDER I BERG I NORDEN
Mozarabinen kirkkolaulu

**Mozarabinen kirkkolaulu** on varhaiskeskiaikainen espanjalainen kirkkolaulu, joka on saanut länsigoottilaisia ja arabialaisia vaikutteita. Se jäi virallisesti pois käytöstä 1000-luvulla. Se on gregoriaanisen kirkkolaulun rinnakkaismuoto.

## Lähteet
Giannutri

**Giannutri** on pieni, Toscanan saaristoon kuuluva kuun sirpin muotoinen saari Tyrrhenanmeressä, Toscanan rannikon edustalla. Saari on saariryhmän eteläisin ja sen pinta-ala on vain 2.6 neliökilometriä. Muinaiset roomalaiset tunsivat saaren nimellä *Dianium* ja kreikkalaiset nimellä *Artemisia*.

Giannutri on osa Toscanan saariston kansallispuistoa. Asukkaita siellä on talvisin parikymmentä muuten saari on asumaton. Korkeiden kallioiden vuoksi saarella pesii valtava määrä erilaisia lintuja. Saaren luonto ja vesistö on muutenkin monimuotoinen eläinlajeiltaan.

## Kuvagalleria

Tiedosto:Giannutri Spalmatoi.jpg|Giannutri Spalmatoion lahti
Tiedosto:Giannutri_coast.jpg|Giannutrin rannikkoa
Tiedosto:Giannutri- Il faro.jpg|Giannutrin majakka
Tiedosto:Giannutri_runway.jpg|Giannutrin entinen kiitotie.


## Aiheesta muualla

## Lähteet
Juri Heinämäki

**Juri Heinämäki** (s. 5. kesäkuuta 1987) on suomalainen koripallovalmentaja.

## Elämä ja ura

Heinämäki aloitti valmentajanuransa Forssan Koripojissa, jossa hän valmensi useita eri ikäluokkia, toimi seuran valmennuspäällikkönä ja vuosina 2011–2013 miesten edustusjoukkueen apuvalmentajana. Toukokuussa 2013 hänet nimettiin seuran miesten edustusjoukkueen päävalmentajaksi. Hän jatkoi pestissä myös kauden 2014–2015.

Kesäkuussa 2015 julkistettiin Heinämäen siirtyminen Tampereen Pyrinnön tyttöjuniorien päävalmentajaksi ja seuran naisten edustusjoukkueen apuvalmentajaksi. Heinämäen johdolla Pyrinnön naiskoripalloon muodostettiin miesten kaltainen pelaajapolku aina pääsarjatasolle asti. Heinämäki on suorittanut HKVT-valmentajatutkinnon. Hän toimi kauden aikana myös Pyrinnön M1DA:ssa pelanneen reservijoukkueen apuvalmentajana.

Kaudeksi 2016–2017 Heinämäki sai tehtäväalueekseen Pyrinnön junioripelaajien siirtymävaiheen aikuisten sarjoihin, mihin kuului muun muassa urheiluakatemian aamuharjoitusvalmennus ja A-poikajoukkueen valmennusryhmässä toimiminen. Hän toimi myös seuran miesten edustusjoukkueen apuvalmentajana ja sen reservijoukkueen päävalmentajana.

Pyrinnön naisten edustusjoukkue nousi kaudeksi 2020–2021 pääsarjaan. Joukkue ei voittanut otteluakaan vuodenvaihteeseen mennessä, jolloin Heinämäki siirrettiin pois päävalmentajan paikalta. Hän jatkoi Pyrinnön tyttöpuolen päävalmentajana ja pelaajapolun kehittäjänä.

## Lähteet
Morgamjärvi

**Morgamjärvi**, aiemmin myös **Morkamojärvi** () on Lemmenjoen suvantojärvi Inarissa. Sen pinta-ala on 23,11 ha ja päävesistö Paatsjoki.

## Lähteet
Brennholtetin kalliopiirros

**Brennholtetin kalliopiirros** (myös **Gundersenhaugenin kalliopiirros**) sijaitsee Narvikissa Nordlandissa Norjassa. Se on yksinäinen kalliopiirros, jonka aiheena on hirvieläin. Kuvio sijaitsee Narvikin keskustassa. Se ajoitetaan noin 4000 eaa. eli Norjan jääkauden jälkeisen kivikauden loppupuoliskolle.

## Tutkimus
Piirroksen löysi Omar Bjarkøy ja sen tutki Povl Simonsen samana vuonna 1958.

## Ajoitus
Norjassa on nykyään suuri yksimielisyys siitä, että useimmat kalliopiirrokset tehtiin veden äärelle. Silloin olisi Brennholtetin piirros tehty merenrantaan veden ollessa 27,5 metriä korkeammalla kuin nykyään. Meri on jääkauden jälkeisen maankohoamisen vuoksi laskenut saman verran. Kun maankohoamisen historia tunnetaan, voidaan esittää piirroksille ajoitus 5200 BP eli 4040−3970 eaa..

## Piirroksen sijainti
Piirroskohde sijaitsee keskellä Narvikin kaupunkia ja opastettu polku lähtee läpikulkutien ja rautatien varrelta osoitteesta Einerveien 99 kohti piirroskohdetta. Toinen lähestymissuunta olisi Vassvikan vierasvenesatamasta. Piirrosalue sijaitsee Brennholtetin mäen päällä, josta löytyy helposti pyöreä silokallio. Piirros sijaitsee kallion pohjoiseen viettävällä sivulla. Kohde on aidattu rautaketjulla ja sen urat on maalattu punaisella maalilla kuvion korostamiseksi.

### Muinainen ympäristö
Piirtämisaikana meri oli 27,5 metriä ylempänä ja ympäröivä seutu sijaitsi länteen työntyvän niemen päässä. Pohjoispuolella niemen ohittaa Herjangenin vuono, jonka kahden vuonon Rombakenfjordin ja Beisfjordenin väliseen haaraan niemi jää. Niemen seutu on ollut ihmiselle maastollisesti otollinen ympäristö liikkua ja oleskella. Niemen muodostaman vuoriketjun korkein vuori kohoaa yli 1400 metriä merenpinnan yläpuolelle. Piirrokselta näkee Herjangenvuonon yli suoraan Sletjordin kalliopiirroksille. Sletjord 3 on lähes samanikäinen tämän kanssa. 

Piirros sijaitsee paikalla, josta Jan Magne Gjerden mukaan hirvet kävelivät veteen tai nousivat sieltä ylittäessään vuonon ulapan etsiessään ruokalaitumia saarista.

## Kalliopiirros
Piirros esittää hirveä, joka katsoo oikealle. Se on piirretty hakkaamalla kallion pinta rikki. Hirvi on piirretty 2−3 senttimetriä leveän ääriviivan avulla, joka on säilynyt erittäin hyvin eroosiota vastaan. Hirvi on lähes luonnollisessa koossa, sarveton ja se on piirretty naturalistisesti hirven tuntomerkkejä seuraten. Hirvi on 2,15 metriä pitkä ja 1,84 metriä leveä. Jalat ovatkin huomattavan pirkät. Piirros on näkynyt veneeseen merellä silloin, kun merenpinta oli 27,5 metriä ylempänä.

## Lähteet
* 
* Hesjedal, Anders:  Helleristninger som tegn og tekst - En analyse av veideristningene i Nordland og Troms (tutkielma,), 1994
### Viitteet

## Aiheesta muualla
* Miljolare: Valokuvia siivoustalkoista
* Godtur.no: Helleristing i Narvik sentreum
* Hauge, Arild: HELLERISTNINGSGUIDE - BILDER I BERG I NORDEN
Hyvin Jepkemoi

**Hyvin Kiyeng Jepkemoi** (s. 13. tammikuuta 1992) on kenialainen yleisurheilija, jonka päämatka on 3 000 metrin estejuoksu.

Jepkemoi voitti Mosambikin Maputossa järjestetyissä Afrikan kisoissa 2011 kultaa 3&nbsp;000&nbsp;metrin estejuoksussa ajalla 10.00,50. Lisäksi hän oli neljäs 5 000 metrin juoksussa. Porto-Novon Afrikan-mestaruuskilpailuissa 2012 hän sai 3&nbsp;000&nbsp;metrin estejuoksussa pronssia ajalla 9.45,95. Moskovan MM-kilpailuissa 2013 hän sijoittui estejuoksussa kuudenneksi. Hän voitti 3&nbsp;000&nbsp;metrin estejuoksun maailmanmestaruuden Pekingissä 2015 ajalla 9.19,11. Rio de Janeiron olympialaisissa 2016 hän sai pronssia ajalla 9.07,12.. 

Jepkemoi sijoittui Kampalan maastojuoksun MM-kilpailuissa 2017 neljänneksi ja voitti joukkuekultaa. Lontoon MM-kilpailuissa 2017 hän sai 3&nbsp;000 metrin estejuoksussa pronssia ajalla 9.04,03. Dohan MM-kilpailuissa 2019 hän oli samassa lajissa kahdeksas. Vuodelle 2021 siirretyissä Tokion olympialaisissa hän saavutti 3&nbsp;000&nbsp;metrin estejuoksussa pronssia ajalla 9.05,39.

## Henkilökohtaiset ennätykset
### Ulkoradat

## Lähteet
Semih Korucu

**Semih Korucu** (s. 11. marraskuuta 1965 Ankara) on turkkilainen säveltäjä. Hän aloitti musiikinopintonsa Ankarassa 1984 ja opiskeli myöhemmin Mimar Sinan -taideyliopistossa analyysiä, sävellystä ja musiikkiteoriaa. Hänen teoksiaan on esitetty Turkin lisäksi myös Bulgariassa, Ranskassa, Saksassa, Italiassa ja Yhdysvalloissa. Hän on myös toiminut pedagogisissa tehtävissä.

## Lähteet
Jopi Nyman

**Jopi Nyman** (s. 16. kesäkuuta 1966, Joensuu) on ollut Itä-Suomen yliopiston englannin kielen professori vuodesta 2007. Hän valmistui filosofian kandidaatiksi vuonna 1992 ja lisensiaatiksi vuonna 1993, ja vuonna 1996 hän väitteli tohtoriksi. Nyman oli Joensuun yliopiston englannin kielen assistentti vuosina 1994–1999 ja yliassistentti vuosina 1999–2007. Hän on ollut Oulun yliopiston englantilaisen filologian dosentti vuodesta 1998 ja Turun yliopiston englanninkielisen kirjallisuuden dosentti vuodesta 2002. Vuosina 2003–2008 hän oli Suomen Yhdysvaltain tutkimuksen seuran (FASA) ja vuosina 2007–2009 Nordic Association of American Studiesin puheenjohtaja. Hän on kansainvälisen MESEA: Multi-Ethnic Studies: Europe and the Americas -järjestön johtokunnan jäsen ja ohjelmakoordinaattori (2012–2016).

Hän väitteli vuonna 1996 englannin kielen ja kulttuurin alalta aiheena *Men Alone: Masculinity, Individualism and Hard-Boiled Fiction*. Hän jatkoi samaa tutkimuslinjaa teoksessa *Hard-Boiled Fiction and Dark Romanticism*. Toinen väitöskirja *Imagining Englishness: Essays on the Representation of National Identity in Modern British Culture* on sosiologian alalta ja vuodelta 2005.

## Julkaisut (valikoima)
*Men Alone: Masculinity, Individualism, and Hard-Boiled Fiction.  (Costerus New Series 111).  Amsterdam & Atlanta, Georgia: Rodopi, 1997. 
*Hard-Boiled Fiction and Dark Romanticism.  (Studien zur englischen und amerikanischen Literatur 19).  Frankfurt am Main and New York: Peter Lang, 1998. 
*Under English Eyes: Constructions of Europe in Early Twentieth-Century British Fiction.  (Costerus New Series 129).  Amsterdam & Atlanta, Georgia: Rodopi, 2000. 
*Postcolonial Animal Tale from Kipling to Coetzee.  New Delhi: Atlantic Publishers and Distributors, 2003.
*Imagining Englishness: Essays on the Representation of National Identity in Modern British Culture.  (Joensuun yliopisto.  Yhteiskuntatieteellisiä tutkimuksia 73). Joensuu: Joensuun yliopisto, 2005. 
*Home, Identity, and Mobility in Contemporary Diasporic Fiction. Amsterdam & New York: Rodopi, 2009. 

## Lähteet
TUL:n jalkapallomestaruuskilpailut 1920

**TUL:n jalkapallomestaruuskilpailut 1920** olivat ensimmäiset Työväen Urheiluliiton jalkapallomestaruuskilpailut. Laji oli tullut TUL:n kilpailuohjelmaan samana vuonna, mutta Helsingin Kullervo oli jo vuotta aikaisemmin osallistunut Suomen Palloliiton piirisarjaan poikkeusluvalla, kunnes TUL:n liittokokous kielsi kaiken yhteistoiminnan porvariseurojen kanssa elokuussa 1919. 

## Mestaruuskilpailu
TUL:n piirisarjoista valtakunnalliseen mestaruuskilpailuun selvisivät Helsingin piiristä Kullervo, Viipurin piiristä Talikkalan Toverit, Sorvalin Veikot ja Viipurin Jyry, Kymenlaakson piiristä Kotkan Riento ja Tiutisen Pyrintö sekä Pohjois-Savon ja Kainuun piiristä Kuopion Riento ja Männistön Elo. Siihen kuitenkin osallistuivat taloudellisista syistä ainoastaan Helsingin Kullervo, Kotkan Riento sekä Kuopion Riento, joka arvottiin suoraan loppuotteluun. Kullervo oli aikaisemmin voittanut Helsingin piirin finaalissa Jyryn maalein 10–2.

Kotkassa pelattu välieräottelu järjestettiin samassa yhteydessä kuin juoksukilpailut, joiden päätähtenä oli tuore olympiavoittaja Hannes Kolehmainen. Hän juoksi kilpailuissa uuden 20 000 metrin Suomen ennätyksen. Yleisöä paikalla arvioitiin olleen noin 7 000.

## Ottelut
### Välierä

### Loppuottelu

## Lähteet
Richard Meade

**Richard John Hannay Meade**, OBE (4. joulukuuta 1938 Chepstow, Wales – 8. tammikuuta 2015) oli brittiläinen kenttäratsastaja, olympiavoittaja, maailman- ja euroopanmestari.

Meade kuului Ison-Britannian olympiakultaa Méxicossa 1968 ja Münchenissä 1972 voittaneisiin joukkueisiin. Münchenissä hän voitti myös yksilökilpailun olympiakultaa ensimmäisenä brittiratsastajana. Méxicon ja Münchenin lisäksi Meade kilpaili olympiatasolla myös Tokiossa 1964 (yksilökilpailun kahdeksas) ja Montréalissa 1976 (yksilökilpailun neljäs).

Olympiamenestyksensä lisäksi Meade saavutti runsaasti MM- ja EM-mitaleja, joukossa kaksi maailman- ja kolme euroopanmestaruutta. Hän kuoli 76-vuotiaana 8. tammikuuta 2015. Hänellä oli diagnosoitu syöpä edellisvuoden lokakuussa.

## Lähteet
* Richard Meade Bio, Stats and Results  Olympics at Sports-Reference.com 

### Viitteet
RN Vittorio Alfieri

**RN Vittorio Alfieri** () oli Italian kuninkaallisen laivaston Oriani-luokan hävittäjä toisessa maailmansodassa.

## Valmistus

Alus tilattiin Livornosta OTO:n telakalta, missä köli laskettiin 4. huhtikuuta 1936. Alus laskettiin vesille saman vuoden lopulla 20. joulukuuta ja liitettiin laivastoon 1. joulukuuta 1937.

## Palvelus
Alus upotettiin Matapanin taistelussa 28. maaliskuuta 1942.

## Lähteet
*
*

### Viitteet
Year Zero (kappale)

**Year Zero** on ruotsalaisen heavy metal -yhtye Ghostin kappale ja järjestyksessään toinen single yhtyeen vuoden 2013 studioalbumilta *[[Infestissumam]]*. Albumista julkaistiin 10" kuvalevy- sekä 10" läpinäkyvän vihreä vinyylipainos.

Singlen kansikuva pohjautuu John Martinin maalaukseen *Satan Presiding at the Infernal Council*.

## Kappaleet
#
#

## Aiheesta muualla
* 
* 

## Lähteet
Posidonia oceanica

**Posidonia oceanica** on Välimeressä elävä meriheinälaji.

Se on kotoperäinen Välimeren laji ja Välimeren yleisin meriheinälaji. Sen kanta on pienentynyt troolauksen ja veneilyn, rantarakentamisen ja rehevöitymisen takia.

Kasvustot leviävät suvuttomasti ja voivat tulla tuhansien vuosien ikäisiksi. Espanjan Formenteran saaren läheltä on löydetty kasvusto, jonka iäksi arvioidaan jopa 200 000 vuotta.

## Lähteet

## Aiheesta muualla
* http://www.iucn.org/about/union/secretariat/offices/iucnmed/iucn_med_programme/?7895/Conservation-of-Posidonia-Oceanica-meadows-in-Andalusia-coast 
*ITIS: ''Posidonia oceanica''
RN Vincenzo Gioberti

**RN Vincenzo Gioberti** () oli Italian kuninkaallisen laivaston Oriani-luokan hävittäjä toisessa maailmansodassa.

## Valmistus

Alus tilattiin Livornosta OTO:n telakalta, missä köli laskettiin 1. tammikuuta 1936. Alus laskettiin vesille vielä samana vuonna 19. syyskuuta ja liitettiin laivastoon 27. lokakuuta 1937.

## Palvelus
Britannian kuninkaallisen laivaston sukellusvene *[[HMS Simoom]]in* laukaisema torpedo upotti risteilijän 9. elokuuta 1943.

## Lähteet
*
*

### Viitteet

## Aiheesta muualla
Sansargereltekh Sangidorj

**Sansargereltekh Sangidorj** (s. 1969 Ulan Bator) on mongolialainen säveltäjä. Hän aloitti pianonsoiton opinnot isänsä Choigiv Sangidorjin johdolla Ulan Batorissa. Myöhemmin hän opiskeli Ulan Batorissa pianonsoittoa Nasanbat Lodoydamban ja Pagma Puntsagin sekä sävellystä Gonchigsumlaa Samban johdolla. Hän täydensi opintojaan Moskovan P. I. Tšaikovski -valtionkonservatoriossa ja Antón García Abrilin johdolla Madridissa.

Sangidorj sai tunnustuksen parhaasta pianoteoksesta Kultainen syksy -juhlassa Ulan Batorissa vuonna 1999. Yo-Yo Ma ja Silk Road Project tilasivat häneltä teoksen *Khara-Khorum* vuonna 2000. Sangidorjin teoksia on esitetty paitsi Mongoliassa, myös Kiinassa, Saksassa, Alankomaissa, Puolassa, Venäjällä, Espanjassa ja Yhdysvalloissa.

## Lähteet
RN Libeccio (1934)

**RN Libeccio** () oli Italian kuninkaallisen laivaston Maestrale-luokan hävittäjä toisessa maailmansodassa.

## Valmistus

Alus tilattiin Riva Trigososta Cantieri del Tirrenolta, missä köli laskettiin 29. syyskuuta 1931. Alus laskettiin vesille 4. heinäkuuta 1934 ja liitettiin laivastoon vielä saman vuoden lopulla 23. marraskuuta.

## Palvelus
Britannian kuninkaallisen laivaston sukellusvene *[[HMS Upholder (S40)|HMS Upholderin]]* laukaisema torpedo upotti 9. marraskuuta 1941 *Libeccion*.

## Lähteet
*
*

### Viitteet
RN Maestrale (1934)

**RN Maestrale** () oli Italian kuninkaallisen laivaston Maestrale-luokan hävittäjä toisessa maailmansodassa.

## Valmistus

Alus tilattiin Anconasta CNR:n telakalta, missä köli laskettiin 25. syyskuuta 1931. Alus laskettiin vesille 5. huhtikuuta 1934 ja liitettiin laivastoon vielä samana vuonna 2. syysskuuta.

## Palvelus
Aluksen miehistö upotti aluksensa 9. syyskuuta 1943.

## Lähteet
*
*

### Viitteet
Koordinaatioluku

**Koordinaatioluku** tarkoittaa kemiassa yhdisteissä tiettyyn atomiin sitoutuneiden ryhmien määrää. Kompleksikemiassa koordinaatioluvulla tarkoitetaan keskusionin ja ligandien muodostamien σ-sidosten määrää.

## Koordinaatioluku kompleksiyhdisteissä ja koordinaatiogeometria
Koordinaatioluku siirtymämetallien kompleksiyhdisteissä vaihtelee 2&ndash;9 välillä ja näistä koordinaatioluvut 6 ja 4 ovat tyypillisimmät. Lantanoideilla ja aktinoideilla koordinaatioluku voi olla jopa 12. Määritettäessä koordinaatiolukua otetaan huomioon ainoastaan ligandin ja keskusatomin väliset σ-sidokset, eikä keskusionin ja ligandin välisiä mahdollisia π-sidoksia oteta huomioon. Mikäli kaikki ligandit ovat yksihampaisia on keskusatomin koordinaatioluku sama kuin siihen sitoutuneiden ligandien määrä. Keskusatomin koordinaatioluku kompleksissa riippuu keskusatomin atomisäteestä ja hapetusluvusta. Koordinaatioluku kasvaa ryhmässä alaspäin mentäessä atomikoon kasvaessa ja korkeammalla hapetusluvulla olevat keskusatomit muodostavat komplekseja yleensä suuremmilla koordinaatioluvuilla kuin silloin kun keskusatomina on sama alkuaine alemmalla hapetusluvulla. Myös ligandin koko vaikuttaa koordinaatiolukuun ja suurimpaan mahdolliseen koordinaatiolukuun 9 päästään vain ligandien ollessa hyvin pieniä, esimerkiksi hydridoligandeja. Jokaisella koordinaatioluvulla on yksi tai useampi sille tyypillinen koordinaatiogeometria. Koordinaatioluvuilla 5 ja 7 esiintyy usein rakenteen fluksionaalisuutta.

## Lähteet
Marika Kiviharju

**Marika Kiviharju** (o.s. Saarinen s. 11. huhtikuuta 1980 Loppi) on suomalainen valokuvaaja. Hän on toiminut valmistuttuaan valokuvausalan yrittäjänä ensin Helsingissä ja vuodesta 2018 lähtien Muurlassa.

## Ura
Kiviharju on valmistunut medianomiksi Lahden Muotoilu- ja taideinstituutista vuonna 2005. Valmistumisen jälkeen Kiviharju on toiminut studiokuvaajana, kuvauskouluttajana sekä lehtikuvaajana. Kiviharju on tehnyt glamour- ja alaston-taidevalokuvia. Keväällä 2015 ilmestyi Kiviharjun ensimmäinen valokuvataidekirja *Alaston totuus*, jossa aiheena julkisuuden henkilöt ja alastomuus. Kirjan valokuvissa poseeraavat muun muassa Helena Lindgren, Ristomatti Ratia, Antti Reini sekä Aira Samulin. Samaista aihetta käsittelevä valokuvanäyttely We Want You – Naked! järjestettiin vuotta aiemmin.

## Yksityiselämä
Kiviharju avioitui heinäkuussa 2022 lääkäri Janne Sarimon kanssa. Kiviharjulla on edellisestä liitostaan kaksi alaikäistä lasta, tyttö ja poika.

### Kirjat
* 

### Näyttelyt
* We want You – Naked -valokuvanäyttely. 2014.

## Lähteet

## Aiheesta muualla
* Yle Areena http://areena.yle.fi/1-2784108
* Me Naiset http://www.menaiset.fi/artikkeli/ajankohtaista/ihmiset/suomalaiset_julkkikset_alasti_kuvannut_marika_kiviharju_on_kyltymaton
* Helsinki This Week http://helsinkithisweek.com/fi/tapahtumat/we-want-you-naked-valokuvan%C3%A4yttely 
* Iltasanomat http://www.iltasanomat.fi/viihde/art-1429592932611.html 
* Iltalehti http://www.iltalehti.fi/viihde/2015041619526426_vi.shtml
* Yle http://yle.fi/uutiset/alastonkuviin_liittyvat_kohut_eivat_saikayta_julkkiksia_kuvattavaksi_tarjoudutaan_joka_viikko/7683178
* Marika Kiviharju kotisivut http://www.marikakiviharju.com
* PinUpStudio http://www.pinupstudio.fi
Lomamatka 80-luvulle

**Lomamatka 80-luvulle** on Yleisradion tv-sarja, jota esitettiin Yle TV1:llä kesällä 2015 tiistaisin yhdeksän osan verran.

## Juoni
Yle Uutisten Taloustutkimuksella teettämässä kyselyssä lähes joka kolmas vastaaja ilmoitti, että 1980-luvulla elämä on ollut Suomessa parhaimmillaan. Onko näin? Yleisradio teki ihmiskokeen, joka nimettiin *Lomamatka 80-luvulle*. 

Viikon mittaisella aikamatkalla sarjaan valitut lomamatkalaiset pääsevät hyppäämään Juha Kankkusen ralliauton kyytiin, säveltävät ja sanoittavat Pelle Miljoonan avustamana hyväntekeväisyysbiisin ja pääsevät jumppaamaan Anne Sällylän johdolla. Lomamatkalaiset tekevät taidetta ARS 83 -näyttelyn hengessä ja treenaavat 1980-luvun suomalaista menestyslajia, amerikkalaista jalkapalloa.

Matka suuntaa Helsingistä Riihimäen kautta kohti Lounais-Suomea – Loppea, Lietoa, Turkua, Uuttakaupunkia ja Poria, palaten takaisin Helsinkiin. Matkallaan he keräävät suorittamistaan tehtävistä karvanoppia ja se autokunta, jolla on viikon reissun jälkeen niitä eniten, saa palkinnoksi jatkaa 1980-luvun tunnelmia kesäauton muodossa.

Yhdeksänosaisen sarjan oppaana aikamatkalla toimii radio-ohjelma *Lakattujen varpaankynsien* Susanna Vainiola ja sarjan kertojana tunnelmoi Tapani Ripatti.

## Aiheesta muualla
*Yle: Lomamatka 80-luvulle
*Yle Elävä Arkisto: 1980-luku
Oras (täsmennyssivu)

**Oras** voi tarkoittaa seuraavia:
## Yleisnimi
* oras, viljan tai heinän oras, vasta itänyt yksisirkkaisen viljelykasvin taimi
## Erisnimi
* Oras, hana- ja suihkutuotteita valmistava suomalainen yritys
* Oras Invest, suomalainen yritys, omistaa Oraksen sekä osia muista yrityksistä
* Ol. Oras, Somerolla toiminut E-liikettä edustanut osuuskauppa
* Oras, suomalainen miehen etunimi
* Oras, sukunimenä:
** Ants Oras (1900–1982), amerikanvirolainen kirjallisuudentutkija ja kääntäjä
** Johanna Oras (s. 1970), suomalainen taidemaalari
** Jussi Oras (oik. *Johan Henrik Mustonen*, 1868–1902), suomalainen toimittaja ja kirjailija, käytti myös nimimerkkiä *Oras*

## Media
* 24 Oras, filippiiniläinen uutisohjelma

## Katso myös
**Oraita*, kirjailija Hilja Haahden esikoisrunokokoelma vuodelta 1895
Lennon muistelee

**Lennon muistelee** on Jann Wennerin toimittama kirja, joka perustuu hänen *[[Rolling Stone]]* -musiikkilehdelle tekemäänsä muusikko John Lennonin laajaan haastatteluun. Alkuperäinen kirja *Lennon remembers* ilmestyi 1970. Suomeksi käännettynä kirja julkaistiin 1973.

## Sisältö
Haastattelussa käsitellään asioita, jotka sivuavat John Lennonin uraa ja elämänvaiheita. Samalla käsitellään tuolloin juuri hajonneen The Beatlesin uraa. Haastattelu sivuaa joitain aikalaisia kuten Brian Jonesia.

Useiden Lennonin yhtyeelle yksin tai Paul McCartneyn kanssa säveltämien kappaleiden tekotapa ja inspiraation lähde tulee esiin. Toisaalta myös jäsenten keskinäisten suhteiden kiristyminen ja haastattelun aikainen tila Lennonin näkökulmasta käyvät ilmi. Lennon kertoo myös The Beatlesin kiertueiden aikaisista kokemuksista sekä turhautumisesta niihin sekä musiikillisesti että tapahtumina.

Lennon myönsi myöhemmin Hunter Daviesille, joka kirjoitti The Beatlesin virallisen biografian, että hän puhuu paljon ja osaksi sivu suunsa, kun Davies vaati selitystä joihinkin Lennonin biografiasta haastattelussa sanomiin asioihin.

## Lähteet

*
*http://www.theguardian.com/greatinterviews/story/0,,2155883,00.html
* Hunter Daviesin kommentti kirjaan, *The Guardian* 2007

### Viitteet
Zhaotong

**Zhaotong** (, pinyin: Zhāotōng Shì) on prefektuuritason kaupunki Lounais-Kiinan Yunnanin maakunnan koillisosassa. Prefektuurin pinta-ala on 23 021 neliökilometriä ja väkiluku 5,2 miljoonaa (2010). Prefektuurin hallintokeskus on noin 788 000 asukkaan Zhaoyangin kaupunkipiiri (2010). 

Prefektuuri tunnetaan Yunnanin pohjoisena portina. Se rajoittuu etelässä Qujingin prefektuuriin, lännessä ja pohjoisessa Sichuanin sekä idässä Guizhoun maakuntaan. Yunnanin maakunnan pääkaupunki Kunming sijaitsee linnuntietä 290 kilometriä Zhaotongin kaupungista etelälounaaseen. Kaupunkien välillä on päivittäinen reittilento. 

Seutu on ollut ihmiskunnan asuttama pitkään. Fossiililöytöjen mukaan jo 100 000 vuotta sitten. Zhaotongista on löydetty monia neoliittisiä jäänteitä.  

## Lähteet

## Aiheesta muualla

*Zhaotong Overview   (chinatravel.com)
*Zhaotong Weather and Climate   (yunnanadventure.com)
Punaselkäsieppo

**Punaselkäsieppo** (*Eugerygone rubra*) on pensassieppojen heimoon kuuluva varpuslintu.

## Levinneisyys
Punaselkäsieppoa tavataan Uuden-Guinean saarella. Lajin kanta on vakaa, ja se on luokiteltu elinvoimaiseksi.

## Lähteet
Yuxi

**Yuxi** (, pinyin: Yùxī shì) on prefektuuritason kaupunki Lounais-Kiinan Yunnanin maakunnan keskiosassa. Yunnanin maakunnan pääkaupunki Kunming sijaitsee noin 80 kilometriä Yuxista pohjoiskoilliseen. Yuxin prefektuurin pinta-ala on 15&nbsp;285 neliökilometriä ja väkiluku 2,3 miljoonaa (2010). Prefektuurin hallintokeskus on noin 495 000 asukkaan Hongtan kaupunkipiiri (2010), joka oli piirikuntatason Yuxin kaupunki kun Yuxin prefektuurista tuli prefektuuritason kaupungiksi vuonna 1997.

## Maantiede
Prefektuuri rajoittuu koillisessa Kunmingin prefektuuritason kaupunkiin, kaakossa Honghen autonomiseen prefektuuriin, lännessä Pu’erin prefektuuritason kaupunkiin (tunnettiin aiemmin nimellä Simao) ja luoteessa Chuxiongin autonomiseen prefektuuriin. 

Maastoltaan monipuolinen Yuxi sijaitsee Yunnan-Guizhoun tasangon länsilaidalla. Seudulla on vuoria, laaksoja, järviä ja jokiseutuja. Prefektuurin alueella sijaitseva Fuxianjärvi on Kiinan kolmanneksi syvin järvi. Prefektuurin luoteisosissa on ylävämpää ja kaakossa alavampaa. Yuxin kaupunki sijaitsee noin 1&nbsp;630 metriä merenpintatason yläpuolella.  

## Hallinnollinen jako
Piirikuntatasolla prefektuuri jakautuu kahteen kaupunkipiiriin, neljään piirikuntaan ja kolmeen autonomiseen piirikuntaan.

## Galleria

Kuva:Yuxi.jpg | Yuxin kaupunkia.
Kuva:Former Residence of Nie Er in Yuxi City.jpg | Muusikko Nie Erin sukutalo Yuxissa.
Kuva:Nie Er Grand Theater in Yuxi City.jpg | Nie Er Grand Theatre Yuxin kaupungissa.
Kuva:Fuxian Lake and Luchong Scenic Resort.jpg | Fuxianjärveä.


## Lähteet

## Aiheesta muualla

* Yuxi Overview   (chinatravel.com)
* Wonders of Yunnan: Yuxi   (wondersofyunnan.com)
* Yuxi (Yunnan) City Information (taloustiedot)  (Hong Kong Trade Development Council)
Appelsiini (hedelmä)

**Appelsiini** (< ruots. *Apelsin* < saks. *Apfelsine*, ’kiinanomena’) on appelsiinin (*Citrus sinensis*) hedelmä. Kasvitieteessä appelsiinin hedelmä määritellään marjaksi, koska se on pehmeäkuorinen, mehevä hedelmä.

Appelsiini on pyöreä, ja muiden sitrushedelmien tavoin se on jakautunut useampaan lohkoon. Kypsät appelsiinit ovat hyviä C-vitamiinin lähteitä.

Appelsiinit ovat yleensä oransseja. Appelsiini onkin joissain kielissä antanut nimensä oranssille värille. Värin nimi tulee alun perin ranskan sanasta *orange*, joka merkitsee sekä appelsiinia että sen oranssia väriä. Muutamat lajikkeet ovat kuitenkin sisältä punaisia, ja niitä sanotaan veriappelsiineiksi.

## Käyttö
Yleensä appelsiinin paksu kuori poistetaan ennen syömistä ja hedelmästä syödään vain hedelmäliha, mutta kuorta voidaan prosessoinnin jälkeen käyttää esimerkiksi eläinten ruokana. Appelsiinista voidaan myös puristaa mehua.

Appelsiinin kuorta ei yleensä syödä, vaikka kuoressa itsessään ei ole mitään ihmiselle myrkyllistä. Appelsiiniin käytettyä kasvinsuojeluainetta ei myöskään ole ihmisen kokonaissaannin kannalta mitenkään merkityksellisiä tai haitallisia määriä. Appelsiinin voi turvallisesti syödä kokonaan, sekä hedelmän että kuoren, kunhan pesee mahdolliset kasvinsuojeluainejäämät pois. Kuoren ohutta oranssia osaa useimmiten käytetäänkin esimerkiksi mausteena ruoanlaitossa.

## Historia
Appelsiini on kotoisin Kiinasta ja Intiasta, joissa sitä kasvatettiin jo 2&nbsp;500 vuotta ennen ajanlaskun alkua. Eurooppaan appelsiini tuli 1400-luvulla portugalilaisten merenkävijöiden mukana. Appelsiinit yleistyivät Euroopassa nopeasti, ja jo sadan vuoden kuluessa ne olivat Euroopassa hyvin suosittuja.

## Ravintoarvot

Appelsiini sisältää huomattavasti enemmän C-vitamiinia kuin esimerkiksi porkkana.

## Tuotanto
Appelsiineja vietiin vuonna 2005 eri maista yhteensä 5,55 miljoonaa tonnia. Suurimmat viejät olivat Etelä-Afrikka ja Espanja. Muita merkittäviä appelsiiniviejiä ovat Yhdysvallat, Egypti, Marokko, Kreikka, Turkki ja Israel.

Appelsiininvientimaat eroavat kuitenkin appelsiinintuotantomaista:

## Lähteet

## Aiheesta muualla
* Elintarvikkeiden koostumustietopankki: Appelsiini, kuorittu 
* Elintarvikkeiden koostumustietopankki: Appelsiini, punnittu kuorineen
Fred (jalkapalloilija, 1993)

**Fred** (oik. **Frederico Rodrigues de Paula Santos**, s. 5. maaliskuuta 1993 Belo Horizonte) on brasilialainen jalkapalloilija, joka edustaa Turkin Superliigassa pelaavaa Fenerbahçea. Fred on pelipaikaltaan keskikenttäpelaaja, hän on vasenjalkainen. Hän kuuluu myös Brasilian jalkapallomaajoukkueeseen.

## Ura
### Seurajoukkueura
Fredin kasvattajaseura on Internacional, jonka paidassa Série A:ssa hän debytoi kaudella 2012. Fred pelasi kausilla 2012 ja 2013 seurassa yhteensä 33 ottelua tehden niissä seitsemän maalia. Heinäkuussa 2013 Fred siirtyi Ukrainan valioliigaan FK Šah’tar Donetskin riveihin. Ensimmäisellä kaudellaan hän voitti seuran kanssa liigamestaruuden sekä supercupin. Vuonna 2015 hän oli mukana voittamassa supercupia toistamiseen.

Fred jäi kiinni nesteenpoistolääke hydroklooritiatsidin käytöstä Copa Américassa 2015, ja sai vuoden pelikiellon, jonka hän kärsi kahdessa osassa: 4.2.–30.6.2016 ja 7.3.–27.7.2017. Hän voitti Ukrainan-mestaruuden 2017 ja 2018 sekä Ukrainan Cupin 2018. Kaikkiaan hän pelasi Šah’tar Donetskissa 101 Ukrainan liigan ottelua, joissa teki kymmenen maalia. Mestarien liigassa hän pelasi 24 ottelua ja viimeisteli yhden maalin.

Fred siirtyi Englannin Valioliigassa pelaavan Manchester Unitedin riveihin 47 miljoonan punnan siirtosummalla kesällä 2018. Kauden 2022–2023 loppuun mennessä hän pelasi Unitedissa 139 valioliigaottelua, 16 Mestarien liigan ottelua ja 26 Eurooppa-liigan ottelua. Valioliigassa hän teki maalin syyskuussa 2018 Wolverhamptonia ja huhtikuussa 2021 Tottenhamia vastaan, kaudella 2021–2022 kahdesti Leedsiä ja kerran Crystal Palacea ja Leicesteriä vastaan sekä kaudella 2022–2023 Tottenhamia ja Nottinghamia vastaan. Eurooppa-liigassa hän teki kaksi maalia yhdessä ottelussa Club Bruggea vastaan helmikuussa 2020. Hän tuli vaihdosta kentälle tappiollisessa Eurooppa-liigan finaalissa Villarrealia vastaan 2021. Hän voitti Englannin liigacupin kaudella 2022–2023.

Fred siirtyi Turkin Superliigan Fenerbahçeen vajaan kymmenen miljoonan euron siirtosummalla elokuussa 2023.

### Maajoukkueura
Fred debytoi vuonna 2014 Brasilian alle 21-vuotiaiden maajoukkueessa. Debyytti Brasilian jalkapallomaajoukkueessa tapahtui saman vuoden marraskuussa ystävyysottelussa Turkkia vastaan. Kesäkuussa 2015 maajoukkueen päävalmentaja Dunga nimesi Fredin mukaan saman kesän Copa Américaan loukkaantuneen Luiz Gustavon tilalle. Fred pelasi turnauksessa kaksi alkulohko-ottelua. Hän kuului Brasilian joukkueeseen MM-kilpailuissa 2018, muttei päässyt pelaamaan. Hän pelasi kuusi ottelua Brasilian hopeajoukkueessa Copa Américassa 2021. MM-kilpailuissa 2022 hän pelasi neljä ottelua.

## Saavutukset
***[[FK Šah’tar Donetsk|Šah’tar Donetsk]]**
**Ukrainan valioliiga 2013–2014, 2016–2017, 2017–2018
**Ukrainan supercup 2013, 2015
**Ukrainan cup 2018
***[[Manchester United FC|Manchester United]]**
**Englannin liigacup 2022–2023

## Lähteet
Mirko Valdifiori

**Mirko Valdifiori** (s. 21. huhtikuuta 1986 Russi) on italialainen jalkapalloilija, joka edustaa Serie A:ssa pelaavaa SSC Napolia. Oikeajalkainen Valdifiori on pelipaikaltaan puolustava keskikenttäpelaaja. Hän kuuluu myös Italian jalkapallomaajoukkueeseen.

## Ura
### Seurajoukkueura
Valdifiorin kasvattajaseura on AC Cesena, jonka edustusjoukkueessa hän pelasi vuosina 2005–2008. Otteluita Serie B:ssä kertyi kolme. Vuosina 2006–2007 ja 2007–2008 Valdifiori oli lainalla kolmanneksi korkeimman sarjatason Lega Pron Paviassa ja Legnanossa. Heinäkuussa 2008 Valdifiori siirtyi Serie B:n Empoli FC:hen. Hän pelasi Serie B:ssä kuuden kauden aikana 198 ottelua tehden niissä neljä maalia. Kaudeksi 2014–2015 Valdifiori ja Empoli nousivat Serie A:han, jossa Valdifiori teki pääsarjadebyyttinsä elokuussa 2014 Udinesea vastaan. Valdifiori pelasi vahvan kauden esiintyen 36 Serie A-ottelussa.

Kesällä 2015 Valdifiori siirtyi Serie A:n SSC Napoliin.

### Maajoukkueura
Vahvojen Serie A-esitystensä ansiosta Valdifiori valittiin Italian jalkapallomaajoukkueen mukaan maaliskuussa 2015. Hän teki maajoukkuedebyyttinsä tuon kuun lopulla ystävyysottelussa Englantia vastaan.

## Lähteet
Muddusjärven tutkimusasema

**Muddusjärven tutkimusasema** (aiemmin **Muddusniemen tutkimusasema**) on Inarissa Kaamasen kylässä Helsingin yliopiston maatalouden tutkimuspaikka. Se on ollut myös muiden yliopistojen käytössä. Se tuli yliopiston omistukseen lahjoituksena vuonna 1946, jolloin sen pinta-ala oli 207 hehtaaria. Tilan metsäpinta-ala on 700 hehtaaria, peltoa on 13 hehtaaria. Asemalla tehtiin alkujaan tutkimusta, jonka oli tarkoitus hyödyntää Lapin maataloutta. Sittemmin on toiminta supistunut kesäisiin projektiluontoisiin tutkimuksiin. Vuodesta 1996 alkaen asema oli hallinnollisesti liitetty Viikin opetus- ja tutkimustilaan ja vuodesta 2010 maataloustieteiden laitoksen yhteyteen.

## Lähteet

## Aiheesta muualla
* Muddusjärven tutkimusasema
X-Men: Apocalypse

**X-Men: Apocalypse** on vuonna 2016 ensi-iltansa saanut yhdysvaltalainen supersankarielokuva, joka perustuu Marvel Comicsin suosittuun supersankariryhmään Ryhmä-X. Se on *[[X-Men (elokuvasarja)|X-Men]]* -elokuvasarjan yhdeksäs osa sekä jatko-osa vuoden 2014 elokuvalle *[[X-Men: Days of Future Past]]*. Elokuvan on ohjannut Bryan Singer ja käsikirjoittanut Simon Kinberg. Elokuvan näyttelijäkaarti on suuri, ja sen pääosissa esiintyvät James McAvoy, Michael Fassbender, Jennifer Lawrence, Nicholas Hoult, Oscar Isaac, Rose Byrne, Tye Sheridan, Sophie Turner, Alexandra Shipp, Kodi Smit-McPhee, Evan Peters, Lucas Till, Ben Hardy, Lana Condor ja Olivia Munn. Elokuvassa muinainen mutantti En Sabah Nur herää vuonna 1983 ja päättää tuhota koko modernin sivilisaation sekä valloittaa maailmaan. Elokuvan inspiraationa toimivat *X-Factor* -sarjakuvissa julkaistu tarina *Fall of the Mutants* ja Ultimate Ryhmä-X:n tarina *Apocalypse*.

Singer ilmoitti elokuvan olevan tuotannossa joulukuussa 2013. Roolitus alkoi lokakuussa 2014 ja kuvaukset aloitettiin huhtikuussa 2015 Montrealissa ja päättyivät saman vuoden elokuussa. *X-Men: Apocalypsen* maailmanensi-ilta oli Lontoossa 9. toukokuuta 2016. Elokuva sai ensiesityksensä Suomessa 20. toukokuuta 2016 ja Yhdysvalloissa 27. toukokuuta 2016. Elokuva tuotti yli 543 miljoonaa dollaria ja sai sekalaisen vastaanoton sekä kriitikoilta että faneilta. Elokuvan jatko-osa *[[X-Men: Dark Phoenix]]* sai ensi-iltansa 7. kesäkuuta 2019.

## Näyttelijät

## Lähteet

## Aiheesta muualla
*
Alessio Romagnoli

**Alessio Romagnoli** (s. 12. tammikuuta 1995 Anzio) on italialainen jalkapalloilija, joka edustaa Serie A:ssa pelaavaa Laziota. AC Milanissa pelatessaan hän oli joukkueen kapteeni. Vasenjalkainen Romagnoli on pelipaikaltaan keskuspuolustaja.

## Ura
### Seurajoukkueura
Romagnoli on AS Roman kasvatti. Hän debytoi seuran ykkösjoukkueen paidassa Serie A:ssa maaliskuussa 2013 Genoaa vastaan onnistuen heti maalinteossa puskemalla Francesco Tottin kulmapotkusta. Syyskuussa 2014 Romagnoli siirtyi kauden 2014–2015 kattavalle lainasopimukselle Serie A:n Sampdoriaan, jossa hän pelasi kauden aikana 31 ottelua tehden niissä kaksi maalia. Vahvan kauden jälkeen Romagnoli siirtyi Milaniin, jossa hän pelasi vuoteen 2022 saakka.

### Maajoukkueura
Romagnoli on edustanut monia Italian nuorten maajoukkueita. Vuodesta 2016 hän on pelannut A-maajoukkueessa, jossa otteluita on kertynyt kaksitoista. Debyyttinsä hän teki Espanjaa vastaan MM-karsinnassa 6. lokakuuta 2016. Maajoukkuedebyytissään Romagnoli pelasi topparina täydet 90 minuuttia tasatulokseen 1–1 päättyneessä ottelussa. Romagnoli teki kaksi maalia vuoden 2020 EM-kisojen karsinnoissa: lokakuussa 2019 Liechtensteinia ja runsas kuukausi myöhemmin Armeniaa vastaan.

## Lähteet
Raimo Mäntynen

**Raimo Tapani Mäntynen** (s. 22. maaliskuuta 1954 Karhula) on suomalainen kilpauransa päättänyt koripalloilija.

Mäntynen pelasi miesten SM-sarjaa kasvattajaseurassaan Peli-Karhuissa kaudella 1973–1974. Vuosina 1976–1982 hän edusti Helsingin NMKY:tä kuuden kauden ajan ja saavutti kahdesti Suomen cupissa hopeaa.

Suomen maajoukkueessa Mäntynen pelasi vuosien 1972–1979 välillä 77 ottelua 3,2 pisteen keskiarvolla. A-nuorten maajoukkueessa hän pelasi 13 ottelua. Mäntynen kuului Suomen joukkueeseen vuoden 1977 EM-kilpailuissa Belgiassa, missä se sijoittui kymmenenneksi. Pohjoismaiden mestaruuden Mäntynen voitti Suomen joukkueessa vuonna 1978.

## Saavutukset
* Vuoden 1977 EM-kilpailujen kymmenes sija
* Pohjoismaiden mestaruus 1978
* Suomen cupin hopeaa 1978 ja 1979

## Lähteet
* Raimo Mäntynen  baskethotel.com
* Maajoukkueprofiili  Suomen Koripalloliitto
* Profiili  fiba.com 

### Viitteet